Megye II.: Döntetlen a Hetényegyházával
A megye II-es együttes első felkészülési meccsét játszotta vasárnap, melyen 2-2-es döntetlenre zártak a Hetényegyháza ellen. Márton Tibor csapata alapjaiban a tavalyi magra épül, ám Bozsik Máté feljebb lépésével elvesztették gólzsákjukat.
KLC-KTE SI – Hetényegyháza 2-2
KLC: Meggyes – Nagy T., Keresztes, Garaci, Kovács – Mészáros, Kelő, Péntek, Stein – Csőke, Masir.
Csere: Katona, Récsei, Csordás
Gól: Mészáros, Péntek
Márton Tibor: Ez volt az első edzőmeccsünk, melyen nem játszottunk rosszul, sok szép dolgot láttam. A góljaink mellett szép akciókat vezettünk, két kapufát is lőttünk, így nem vagyok elégedetlen. Fizikálisan kell még utolérnünk magunkat, de ez rendben lesz a rajtig.
Márton Tibor érdeklődésünkre elmondta, hogy 2-3 érkezőjük lehet a rajtig. Meggyes Norbert tagja volt a megye III-ban ezüstérmes csapatnak is, rajta kívül még a kecskeméti nevelésű, azonban az utóbbi években külföldön dolgozó Bakos Tamással egészülhet ki a keret. Szintén szeretné csapatában tudni Balog Szabolcsot is, aki jelenleg a Nagykőrös II. játékosa, de a kecskeméti utánpótlásban nevelkedett.
„A héten már edzőmeccset nem játszunk, de egy gyakorló játékot alighanem beiktatunk még az U19 ellen, utána pedig jön a Harta elleni kupameccs, majd a bajnoki rajt jövő héten. A tavalyi magra idén is építhetünk, hozzájuk 2-3 játékost szeretnénk igazolni. Bozsik Máté felkerült a megye I-es csapathoz, vele 45 gól esett ki, ezt mindenképpen látni kell. Ezt nagyon nehéz lesz pótolni, így a céljainkat is ennek megfelelően kell meghatároznunk” – mondta Márton Tibor.